b'\n_START_ARTICLE_\nKaiju\n_START_PARAGRAPH_\nUn kaiju (en japon\xc3\xa8s \xe6\x80\xaa\xe7\x8d\xa3 kaij\xc5\xab, "monstre", provinent de la uni\xc3\xb3 dels car\xc3\xa0cters que signifiquen "misteri\xc3\xb3s" i "b\xc3\xa8stia") \xc3\xa9s com popularment es coneixen les criatures estranyes, especialment monstres gegants, que apareixen en s\xc3\xa8ries de televisi\xc3\xb3 i pel\xc2\xb7l\xc3\xadcules japoneses, tant de tokusatsu com d\'anime. Aquests monstres tamb\xc3\xa9 s\xc3\xb3n coneguts amb el terme daikaiju (\xe5\xa4\xa7\xe6\x80\xaa\xe7\x8d\xa3 daikaij\xc5\xab "monstre gegant"). Al Jap\xc3\xb3, les "pel\xc2\xb7l\xc3\xadcules de kaiju" s\xc3\xb3n tot un g\xc3\xa8nere, amb referents com Godzilla, Gamera, King Ghidorah o Gyaos.\n_START_SECTION_\nConcepte\n_START_PARAGRAPH_\nEls models t\xc3\xadpics de kaiju i kaijin s\xc3\xb3n animals convencionals, insectes o criatures mitol\xc3\xb2giques, a m\xc3\xa9s d\'exemples m\xc3\xa9s ex\xc3\xb2tics: les caracter\xc3\xadstiques dels monstres de Choujin Sentai Jetman estan basades en sem\xc3\xa0fors, les aixetes i els tom\xc3\xa0quets; Kamen Rider Super-1 inclou un ex\xc3\xa8rcit de monstres basats en objectes dom\xc3\xa8stics, com ombrel\xc2\xb7les i escales de m\xc3\xa0._NEWLINE_Si b\xc3\xa9 el terme kaiju es fa servir a occident per a descriure els monstres de tokusatsu i del folklore japon\xc3\xa8s, monstres com vampirs, homes llop, de Frankenstein, m\xc3\xb2mies, zombis i moltes altres entitats de la mitologia occidental es troben en aquesta categoria des de la perspectiva japonesa._NEWLINE_Els kaiju solen ser representats estant al servei d\'un mal major. Alguns kaiju s\xc3\xb3n guerrers d\'elit que serveixen com la m\xc3\xa0 dreta d\'un dolent m\xc3\xa9s important i que en \xc3\xbaltima inst\xc3\xa0ncia s\xc3\xb3n destru\xc3\xafts per les forces heroiques. Dit a\xc3\xa7\xc3\xb2, durant les primeres \xc3\xa8poques de tokusatsu, els monstres "heroics" es van observar en les pel\xc2\xb7l\xc3\xadcules Daikaiju Eiga, i no fou fins a m\xc3\xa9s tard, quan la televisi\xc3\xb3 tokusatsu va comen\xc3\xa7ar a utilitzar herois. Aquests kaiju van adoptar molts trets de monstres cl\xc3\xa0ssics, com la "criatura incompresa".'